Østre Toten

**Østre Toten** er en kommune på Toten i Innlandet fylke. Kommunen grenser i vest til Vestre Toten, i nord til Gjøvik, i nordøst til Ringsaker, i øst til Stange, i sørøst til Eidsvoll og i sør til Hurdal.

## Natur
Kommunen strekker seg langs vestsida av Mjøsa. Den høyereliggende delen i sør er preget av skog og annen utmark. Området hever seg fra Mjøsa på ca. 120 meter over havet, til det høyeste punktet Torsæterkampen på 841 meter over havet. Lenaelva er brukt som fiskeelv.

## Samfunn
Kommunen hadde i 2021 i alt 14 827 innbyggere. Bosetningen er overveiende spredd, men rundt 40% av befolkningen bor i tettstedene Kapp, Kolbu, Lena (kommunesenter), Lensbygda, Nordlia, Skreia og Sletta.

### Politikk

Se også utfyllende artikkel: Kommunestyrevalg i Østre Toten.

#### Kommunestyrevalget 2023

### Utdanning
* Åtte barneskoler: Nordli, Kapp, Hoffsvangen, Vilberg, Stange, Totenvika og Kolbu.
* To ungdomsskoler: Lena og Skreia
* En videregående skole
* En folkehøyskole

### Militæranlegg
Tidligere lå et av Hærens kløvkompanier, i tillegg til hærens veterinærtjeneste på Starum. Dette anlegget er overtatt av Stiftelsen Norsk Hestesenter.  Denne ble nedlagt på starten av 1980-tallet. FLO-Sanitet (Sanitetsmagasin Sør-Norge) lå på Starum, men er nå nedlagt. Hele bygningsmassen er dessuten solgt slik at det nå ikke er igjen noe av FLO-Sanitet på Starum. Dessuten ligger deler av Steinsjøen skytefelt i Østre Toten kommune.

## Næringsliv
Østre Toten er Vestopplands største jordbrukskommune etter jordbruksareal, og den nest største i Innlandet fylke, etter Ringsaker kommune på Hedmarken. Dette gjenspeiler seg i kommunevåpenet som er en potetplante. Østre Toten er en stor produsent av potet og løk. Kims fabrikker ligger på Skreia.

På Kapp lå en av tidligere Oppland fylkes større bedrifter: Kapp Melkefabrikk, som ble bygd på slutten av 1800-tallet for produksjon av Dr. Sopps (1860–1931) .
## Kultur

### Museer og kulturvern
Etter at Anders Bugge, som representant for Riksantikvaren, besøkte storgardsmiljøet i bygda i 1921, ble følgende hus vedtatt fredet i 1923:
*Auren (hovedbygning)
*Billerud (hovedbygning)
*Dyrin (hovedbygning, brant i 1978)
*Haugen (hovedbygning)
*Kjørkje-Balke (hovedbygning)
*Rognstad (hovedbygning og drengstuebygning)
*Skipsvollen (hovedbygning fra Kvem, nå på Mjøsmuseets anlegg på Steinberg)
*Vang (hovedbygning)
*Vester-Balke (hovedbygning)

### Tusenårssted
Kommunens tusenårssted er Hoffsvangen som ligger ved Hoff kirke, et par km øst for Lena.

### Skulpturer/kunstverk
* Allium av Sverre Wyller står ved Billerud. Skulpturen er inspirert av jordbruket i Østre Toten. Skulpturen er en del av prosjektet Skulpturstopp.

## Bildegalleri

Fil:Majersteinen II.jpg|Sagnet sier at Majersteinen ikke rakk helt fram da trollkjerringa på Tjuvåskampen kastet kampesteiner mot Hoffkirka. Etter tradisjonen må den kalkes hver vår, hvis ikke vil ei ku dø på båsen.
Fil:Toten sett fra Totenåsen.JPG|Totenåsen har en rekke av flotte utsiktspunkter. I bakgrunnen ser vi skodda ligge over Mjøsa. Mellom Mjøsa og åsen ser vi også det nasjonalt verdifulle kulturlandskapet langsetter høgda fra Balke til Lillo.
Fil:Østre Toten kulturhus på¨Skreia.JPG|Østre Toten kulturhus ligger på Skreia, kommunens 1970-talls representant for brutalismen.
Fil:Jernbanestasjon på Skreia.JPG|Skreia stasjon sett fra stasjonsområdet, tidligere endestasjon for Skreiabanen.
Fil:Grøna skysstasjon på Østre Toten 12.JPG|Grøna skysstasjon lå etter Kongevegen ved nordre del av Totenåsen, og var i bruk fram til slutten av 1800-tallet.
Fil:Utsyn fra Tjuvåsen på Totenåsen, mot Hurdal.JPG|I sør er Østre Toten preget av et kupert åslandskap, her sett fra Tjuvåskampen. 


## Litteratur
*Bugge, Anders: «Byggeskikk og arkitektur på Toten», i årboka *Totn* 1981, s. 14-28.
*Gjestrum, John Aage: «Kulturlandskap, museum og bygningsvern», i årboka Totn *1981*, s. 6-13.

## Referanser




## Eksterne lenker
* 
* 
*  Kommunefakta Østre Toten - Statistisk sentralbyrå
*  Visit Innlandet - Østre Toten 
*  Historiske kilder for Østre Toten
*  Allium , skulptur ved Billerud av Sverre Wyller